OpenLLM-France/wikimedia huggingface dataset:
# Consell General del Jura

El Consell General del Jura és l'assemblea deliberant executiva del departament francès del Jura a la regió de Borgonya - Franc Comtat. La seva seu es troba a Lons-le-Saunier. Des de 2015, el president és Clément Pernot (LR)

## Antics presidents del Consell

* 2011 - 2015 : Christophe Perny (PS)
* 2008 - 2011 : Jean Raquin (divers droite)
* 1994 - 2008 : Gérard Bailly (divers droite)
* 1991 - 1994 : André Jourdain (Reagrupament per la República)
* 1989 - 1991 : Lucien Guichard (UDF-CDS)
* 1980 - 1989 : Pierre Brantus (UDF-CDS)
* 1973 - 1980 : Jean Gravier (UDF)
* 1967 - 1973 : André Socie (CDP)
* 1949 - 1967 : Edgar Faure (UDR)
* 1945 – 1949 : Louis Paget (SFIO)

## Composició

El març de 2011 el Consell General del Jura era constituït per 34 elegits pels 34 cantons del Jura.
| Partit | Sigles | Electes |
| Majoria (19 escons) |||
| Partit Socialista | PS | 9 |
| Partit Comunista Francès | PCF | 3 |
| Partit d'Esquerra | PG | 1 |
| Divers gauche | DVG | 6 |
| Oposició (15 escons) |||
| Unió pel Moviment Popular | UMP | 11 |
| Cacera, Pesca, Natura i Tradicions | CNPT | 1 |
| Partit Radical Valoisià | PRV | 1 |
| Divers droite | DVD | 2 |
| President del Consell General |||
| Christophe Perny (PS) |||

## Vegeu també

* Consell Regional del Franc Comtat
* Llista dels presidents dels Consells Generals de França

## Enllaços externs

* (francès) Consell General del Jura Arxivat 2007-01-01 a Wayback Machine.
# Woerden

Woerden és un municipi de la província d'Utrecht, al centre dels Països Baixos. L'1 de gener de 2009 tenia 48.996 habitants repartits per una superfície de 92,89 km² (dels quals 3,39 km² corresponen a aigua).

## Centres de població

* De Meije
* Harmelen
* Kamerik
* Kanis
* Woerden
* Zegveld

## Ajuntament

El consistori municipal consta de 29 membres, format des del 2006 per:
* Crida Demòcrata Cristiana (CDA), 8 regidors
* Progressief Woerden, 8 regidors
* Inwonersbelangen, 4 regidors
* Partit Popular per la Llibertat i la Democràcia (VVD), 4 regidors
* ChristenUnie, 3 regidors
* Demòcrates 66 (D66), 1 regidor
* Partit Polític Reformat (SGP), 1 regidor

## Enllaços externs

* www.woerden.nl
# Unai Velasco Quintela

Unai Velasco Quintela (Barcelona, 1986) és poeta, crític cultural, editor i traductor, guanyador del Premi Nacional de Poesia Jove Miguel Hernández de 2013 amb el llibre En este lugar (Esto no es Berlín, 2012). Ha publicat poemes i articles en mitjans com Quimera, Ex Libris, Paraíso, Quaderni Iberoamericani, Nayagua, Catálogos de Valverde, Punto de Partida, El Cultural o Qué Leer. Se'l va incloure a les antologies Tenían veinte años y estaban locos (La Bella Varsovia, 2011), Serial (El Gaviero, 2014) o Réquiem por Lolita (Fundación Málaga, 2014). Ha participat en festivals de poesia com el Perfopoetry de Múrcia, el Cosmopoética de Còrdova o el Perfopoesía de Sevilla. Ha traduït de l'anglès el poeta novaiorquès David Fishkind per a l'antologia de jove poesia nord-americana Vomit (El Gaviero, 2013) i diversos autors de còmic francobelga. És autor del blog de crítica cultural ifakedrogerrabbit.blogspot.com. El seu nou llibre de poesia es titula El silencio de las bestias (La Bella Varsovia, 2014).

## Referències

* ↑ «Unai Velasco». Kosmopolis. CCCB via (CCBYSA via) OTRS. [Consulta: 17 febrer 2015].
# Pierre Carteus

Pierre Carteus (24 de setembre de 1943 - 4 de febrer de 2003) fou un futbolista belga.

## Selecció de Bèlgica

Va formar part de l'equip belga a la Copa del Món de 1970.

## Referències

* ↑ Fiche du joueur sur le site weltfussball.de
* ↑ «Belgiumsoccerhistory (Peter Mariën)». Arxivat de l'original el 2011-08-05. [Consulta: 17 gener 2018].
* ↑ Fiche du joueur sur le site clubbrugge.be
* ↑ «Sélections du joueur sur le site de l'URBSFA». Arxivat de l'original el 2011-05-25. [Consulta: 17 gener 2018].
# Muhàmmad al-Mustànsir

Abu-Abd-Al·lah Muhàmmad (I) al-Mustànsir ibn Yahya (I), més conegut com a al-Mustànsir o Muhàmmad al-Mustànsir o Abu-Abd-Al·lah al-Mustànsir (1228-1277) fou un emir hàfsida i califa almohade hàfsida, fill i successor d'Abu-Zakariyya Yahya ibn Abd-al-Wàhid el 1249. Era molt amic de la fastuositat i el 1253 va prendre el títol califal d'al-Mustànsir bi-L·lah. La seva política de prestigi li va reportar alguns èxits polítics al Marroc, la península Ibèrica, l'Hijaz i Egipte. Els àrabs d'Ifríqiya van intentar alguna revolta i complot però mai van posar en perill el seu tron.
El 1256 o 1257 va signar un tractat amb Jaume I de Catalunya i Aragó que reglamentava la presència comercial, militar i eclesiàstica catalana a Tunis alhora que garantia la neutralitat del rei català en les pretensions al tron del germà del califa, que s'havia establert primer a Granada però després en territori de Jaume I. Aquesta neutralitat es va mantenir amb successives donacions econòmiques del califa
El 1260 va fer assassinar el seu visir (cap de la cancelleria), el literat andalusí Ibn al-Abbar.
L'atac a Cartago del rei Lluís IX de França, quan va desviar la Vuitena Croada, va refredar les relacions amb els regnes cristians, tot i que el rei francès va morir a Cartago el 25 d'agost de 1270, i al cap d'un mes els croats van reembarcar en aplicació d'un tractat signat amb al-Mustànsir. La derrota croada del rei francès fou en gran part deguda a la neutralitat observada per Jaume I (i en menor mesura per altres sobirans com l'emperador d'Alemanya i el rei de Castella).
Va morir el 1277 i el va succeir el seu fill Yahya al-Wàthiq ibn Muhàmmad.

## Bibliografia

* GEC, 1, 87.
* Yver, G. «Ḥafṣids». Encyclopaedia of Islam, primera edició (1913-1936). Editada per M. Th. Houtsma, T.W. Arnold, R. Basset, R. Hartmann. Brill Online, 2016. 25 de maig de 2016 <http://referenceworks.brillonline.com/entries/encyclopaedia-of-islam-1/hafsids-SIM_2608.
# Popea Sabina

Popea Sabina (?-65), (en llatí Poppaea Sabina), va ser l'amant i després esposa de Neró. Era d'una noble família romana (filla de Tit Ol·li i Popea Sabina Major i neta de Poppeu Sabí cònsol l'any 9), i una dona molt bella.
Va agafar el nom matern (Poppaea, que formava part de la gens Popea) perquè era més il·lustre que el del pare. Es va casar inicialment amb Rufri Crispí, prefecte pretorià sota Claudi, amb el qual va tenir un fill. Després era l'amistançada de Marc Salvi Otó, amb qui es va casar quan es va divorciar de Crispí. Otó era amic de Neró, i Popea va coquetejar descaradament davant d'aquest fins que va atreure la seva atenció; Neró va nomenar Otó governador de Lusitània l'any 58 per tal d'allunyar-lo de Roma, i Popea va esdevenir la seva amant oficial. Ella volia ser la seva dona, i per això necessitava desfer-se d'Agripina, la mare de Neró, contra la qual va predisposarlo fins que Agripina va ser assassinada el 59.
Neró no estimava la seva esposa Octàvia, però se li va aconsellar de no repudiar la dona a la qual devia el tron, però finalment la va fer matar l'any 62 i es va casar amb Popea al cap de pocs dies.
L'any 63 va tenir una filla, Clàudia, en ocasió del naixement de la qual es va fer grans festes, i llavors les dues van rebre el títol d'Augusta, però el nadó va morir al cap de quatre mesos.
La causa de la mort de Poppea no s'ha aclarit mai. D'acord amb el relat de Suetoni, quan estava embarassada del segon fill, a l'estiu de l'any 65, va tenir una discussió forta amb Neró, que en un esclat de còlera li va donar un fort cop al ventre que li va causar la mort. Neró li va dedicar grans honors i la va incloure entre els déus. La seva tomba du la inscripció Sabinae deae Veneri matronae fecerunt. Neró es va casar amb un noi que es deia Sporus perquè s'assemblava a Popea.

## Referències

* ↑ MacDougall, Elisabeth B. Ancient Roman Villa Gardens (en anglès). Dumbarton Oaks, 1987, p. 132. ISBN 0884021629.
* ↑ Suetoni, Vides dels dotze cèsars.
# Khurramabad

Khurramabad és el nom dels següents llocs:
* Khurramabad (Uzbekistan), població a la regió de Fergana a l'Uzbekistan.
* Khurramabad (Iran), ciutat de l'Iran.
# Consell General del Marne

El Consell General del Marne és l'assemblea deliberant executiva del departament francès del Marne a la regió del Gran Est. La seva seu es troba al número 40 de la rue Carnot de Châlons-en-Champagne. Des de 2003, el president és René-Paul Savary (UMP)

## Antics presidents del Consell

* Alphonse Bergaut (radical) (1958-1964)
* Robert Soudant (MRP) (1964-1973)
* Maurice Prévoteau (CD) (1973-1982)
* Albert Vecten (UDF) (1982-2003)
* René-Paul Savary (UMP) (2003 -)

## Composició

El març de 2011 el Consell General del Marne era constituït per 44 elegits pels 44 cantons del Marne.
| Partit | Sigles | Electes |
| Oposició (17 escons) |||
| Partit Socialista | PS | 13 |
| Europa Ecologia-Els Verds | EELV | 1 |
| Divers gauche | DVG | 3 |
| Majoria (25 escons) |||
| Unió pel Moviment Popular | UMP | 14 |
| Divers droite | DVD | 6 |
| Nou Centre | NC | 1 |
| Aliança Centrista | AC | 2 |
| Partit Cristianodemòcrata | PCD | 2 |
| No Inscrits (2 escons) |||
| Sense etiqueta | SE | 2 |
| President del Consell General |||
| René-Paul Savary (UMP) |||

## Vegeu també

* Consell Regional de Xampanya-Ardenes
* Llista dels presidents dels Consells Generals de França

## Enllaços externs

* (francès) Consell General del Marne
# Ziano di Fiemme

Ziano di Fiemme és un municipi italià, dins de la província de Trento. L'any 2007 tenia 1.635 habitants. Limita amb els municipis de Canal San Bovo, Panchià, Pieve Tesino i Predazzo.

## Administració

Llista d'alcaldes :
| Període | Identitat | Partit |
| 2005- | Fabio Vanzetta | Llista cívica |
# Pedrosillo el Ralo

Pedrosillo el Ralo és un municipi de la província de Salamanca a la comunitat autònoma de Castella i Lleó. Limita a l'Oest i Nord amb La Vellés, a l'Est amb Villaverde de Guareña i al Sud amb Gomecello i Castellanos de Moriscos.

## Demografia

Evolució demogràfica :
| 1991 | 1996 | 2001 | 2004 |
| 159 | 146 | 144 | 129 |
# Molí de les Fonts

El Molí de les Fonts està situat a prop de l'oest de el nucli urbà de Sot de Xera (comarca dels Serrans, País Valencià). S'ubica en el paratge conegut com les Fonts, tot seguint la carretera comarcal en direcció a Xera. Està classificat com a Bé de Protecció Parcial en el Pla General de Sot de Xera per la Diputació de València.

## Descripció

Pertany a l'arquitectura popular o tradicional de finals de segle XIX. Es tracta d'un antic molí de cereal, mogut per aigua. Era un edifici de dues plantes, encara que actualment roman en estat ruïnós.

## Funcionament

El molí rebia l'aigua per al seu funcionament a través d'una séquia per la part posterior, que finalitzava en una bassa de regulació, a la qual s'arriba pel camí d'accés després d'una petita pujada. A l'interior conserva algunes poques peces de l'antiga maquinària, encara que sí conserva una pedra cilíndrica.
Tenia el dret de l'aigua tot el dia amb séquia pròpia. Després de la riuada de 1957, que tant va afectar València i les comarques colindants, es va constituir legalment la Comunitat de Regants per O.M. del 9 de gener de 1962, i es reconeix al Molí de les Fonts amb un salt de 5,82 metres i un cabal d'aigua de 138 litres per segon.

## Referències

Aquest article incorpora material procedent de la pàgina web de la Federació Valenciana de Municipis i Províncies, que mitjançant una autorització va permetre agregar contingut i imatges i publicar-los sota llicència GFDL.

## Enllaços externs

* Fotos del Molí de les Fonts.
# Kúnia

Kúnia (en rus: Кунья) és un poble (un possiólok) de l'óblast de Pskov, a Rússia, segons el cens del 2021 tenia 2.902 habitants. És el centre administratiu del districte (raion) homònim.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Zecchino d'Oro

El Zecchino d'Oro és un festival internacional de cançons infantils, que promou la producció de cançons per a nens, artísticament vàlides i inspirades en ideals ètics, cívics i socials. Es produeix tots els anys des de 1959 i està transmès pel canal de televisió italiana Rai. Els dos primers festivals es van realitzar a la ciutat de Milà (Itàlia).

## Història

La idea d'un espectacle per a nens que promogués la música, es va deure a Niny Comolli. Comolli va pensar en una espècia de Festival de Sanremo per a nens, la primera transmissió per ràdio es va realitzar el 24 de setembre de 1959.
Comolli va estructurar la primera edició del Zecchino d'Oro, com si fos una successió de moments que recorden -amb lliure interpretació- la història de Pinotxo, fins al moment en què es feia reviure el naixement de l'arbre de les monedes d'or (zecchini d'oro), d'aquí el nom donat al festival. Des de 1963 és el «Piccolo Coro del Antoniano» fundat per Mariele Ventre, qui acompanya els petits solistes participants. El 1976 l'esdeveniment es torna internacional. A cada edició participen 7 cançons italianes i 7 cançons estrangeres que en moltes ocasions s'inspiren en totes les faules del món i de la música, amb nous i suggeridors ritmes i sons. Des de 1991, l'esdeveniment es va unir al missatge de fraternitat a les seves cançons i es va posar en marxa una subscripció per a una iniciativa concreta per als nens en dificultats, la Fiore della Solidarietà (Flor de la solidaritat).

## Referències

* ↑ «Archivio storico dello Zecchino d'Oro, presentazione» (en italià). Arxivat de l'original el 2014-01-17. [Consulta: 6 desembre 2014].
* ↑ «Archivio storico dello Zecchino d'Oro, prima edizione 1976» (en italià). Arxivat de l'original el 2013-10-19. [Consulta: 6 desembre 2014].
* ↑ «Fiore della solidarietà» (en italià). Antoniano.it. Arxivat de l'original el 2016-11-17. [Consulta: 6 desembre 2014].
# Península de Fridtjof Nansen

La peninsula de Fridtjof Nansen (en danès: Fridtjof Nansens Halvø) és una península de la costa del Rei Frederic VI, al sud-est de Groenlàndia. Administrativament forma part del municipi de Sermersooq.

## Geografia

La península de Fridtjof Nansen està limitada al nord-est per un estret a través del qual hi ha les illes Søren Norby, més enllà de les quals hi ha la badia de Pikiulleq. Al sud-est limita amb el mar d'Irminger i al sud-oest amb la badia d'Umivik, amb dues illes grans, Upernattivik (Upernarsuak) i Trefoldighden davant de la costa.
A l'oest i al nord-oest la península està unida al continent. Diverses petites illes, on hi ha jaciments arqueològics paleoesquimals, es troben al seu punt sud-est.

## Referències

* ↑ Fridtjof Nansens Halvø, Greenland - Geographical Names
* ↑ Prostar Sailing Directions 2005 Greenland and Iceland Enroute, p. 102
# Amaël Moinard

Amaël Moinard (Cherbourg, 2 de febrer de 1982) és un ciclista francès, professional des del 2005. Actualment corre a l'equip BMC Racing Team.
En el seu palmarès destaca una victòria d'etapa a la París-Niça de 2010.

## Palmarès

* 2004
** Vencedor d'una etapa de la Volta al Bidasoa
* 2007
** Vencedor d'una etapa de la Ruta del Sud
* 2008
** Premi de la combativitat de l'11a etapa de Tour de França
* 2010
** Vencedor d'una etapa de la París-Niça i vencedor de la classificació de la muntanya
* 2014
** Vencedor d'una etapa del Tour de l'Alt Var

### Resultats al Tour de França

* 2008. 15è de la classificació general
* 2009. 65è de la classificació general
* 2010. 70è de la classificació general
* 2011. 65è de la classificació general
* 2012. 45è de la classificació general
* 2013. 56è de la classificació general
* 2014. 45è de la classificació general
* 2016. 45è de la classificació general
* 2017. 32è de la classificació general
* 2018. 48è de la classificació general
* 2019. 92è de la classificació general

### Resultats al Giro d'Itàlia

* 2006. 112è de la classificació general
* 2007. 46è de la classificació general
* 2015. 15è de la classificació general

### Resultats a la Volta a Espanya

* 2009. 18è de la classificació general
* 2012. 99è de la classificació general
* 2015. 59è de la classificació general

## Enllaços externs

* Fitxa d'Amaël Moinard a sitiodeciclismo.net
# Monsalupe

Monsalupe és un municipi de la província d'Àvila, a la comunitat autònoma de Castella i Lleó. Limita a l'oest amb Aveinte; al sud amb Àvila i Bularros; a l'est amb Cardeñosa i Peñalba de Ávila; i al nord amb Las Berlanas i San Juan de la Encinilla.

## Demografia

Evolució demogràfica :
| 1991 | 1996 | 2001 | 2004 | 2016 |
| 123 | 99 | 78 | 73 | 73 |

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Portada/efemèride juliol 16

Milà i Fontanals
« 15 de juliol · 16 de juliol · 17 de juliol »
# Kúntseve

Kúntseve (en (ucraïnès): Кунцевe) és un poble de la República Autònoma de Crimea a Ucraïna, que el 2014 tenia 365 habitants. Pertany al districte de Nijnegorski.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 30 maig 2017].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 30 maig 2017].
# Clormagaluminita

La clormagaluminita és un mineral de la classe dels carbonats que pertany al grup de la quintinita. El seu nom fa referència a la seva composició: clor, magnesi i alumini.

## Característiques

La clormagaluminita és un carbonat de fórmula química Mg₄Al₂(OH)₁₂Cl₂·3H₂O. Cristal·litza en el sistema hexagonal en forma de cristalls hexagonals bipiramidals més grans que 1 mm agrupats en agregats. La seva duresa a l'escala de Mohs és d'1,5 a 2,5.
Segons la classificació de Nickel-Strunz, la clormagaluminita pertany a «05.DA: Carbonats amb anions addicionals, amb H₂O, amb cations de mida mitjana» juntament amb els següents minerals: dypingita, hidromagnesita, giorgiosita, widgiemoolthalita, artinita, indigirita, clorartinita, otwayita, zaratita, kambaldaïta, cal·laghanita, claraïta, hidroscarbroïta, scarbroïta, caresita, quintinita, charmarita, stichtita-2H, brugnatel·lita, hidrotalcita-2H, piroaurita-2H, zaccagnaïta, comblainita, desautelsita, hidrotalcita, piroaurita, reevesita, stichtita i takovita.

## Formació i jaciments

La clormagaluminita es forma en skarns de menes de ferro en conductes d'explosió. Va ser descoberta al conducte Kapaevskaya, al riu Angarà (óblast d'Irkutsk, Districte Federal de Sibèria, Rússia). També ha estat descrita a mina de ferro Korshunovskoye, a Zheleznogorsk (Óblast d'Irkutsk) i a la pedrete Podrette, al mont Saint-Hilaire, a Montérégie (Quebec, Canadà).
Sol trobar-se associada a altres minerals com: magnetita i clorita magnèsica.

## Referències

* 1 2 3 «Chlormagaluminite» (en anglès). Mindat. [Consulta: 29 maig 2017].
* 1 2 3 «Chlormagaluminite» (en anglès). Handbook of Mineralogy. Arxivat de l'original el 5 de març 2016. [Consulta: 29 maig 2017].
Supergrup de la hidrotalcita :
# Zénon Bernard

Johann Zénon Bernard (Kahler, 13 de febrer de 1893 - Kassel, 25 de juny de 1942) va ser un polític comunista luxemburguès. Va dirigir el Partit Comunista de Luxemburg durant les seves dues primeres dècades d'existència, i va ser el primer comunista elegit per al Parlament de Luxemburg. Va morir en captivitat alemanya durant la Segona Guerra Mundial.

## Activisme polític

Bernard era un obrer metal·lúrgic de professió. Es va unir al moviment socialista arran de l'esclat de la Primera Guerra Mundial. Es va convertir en una figura destacada en la facció d'esquerra del Partit Socialista, que defensava per l'afiliació a la Internacional Comunista. El gener de 1921 va participar en la fundació del Partit Comunista de Luxemburg i es va convertir en el secretari del Comitè Central del partit. El maig de 1921 va ser nomenat president del partit.
Bernard va ser escollit parlamentari en les eleccions legislatives luxemburgueses de 1934 i va ser el primer comunista luxemburguès elegit per al parlament. La majoria de centre-dreta, però, va prohibir-li ocupar el seu seient amb el pretext que com a revolucionari no podia jurar la Constitució.

## Resistència i empresonament

Després de la invasió alemanya de Luxemburg durant la Segona Guerra Mundial, Bernard va encapçalar les activitats clandestines del Partit Comunista. Va ser arrestat per la Gestapo el setembre 1940 i va morir empresonat.

## Esports

Bernard també va ser un jugador de futbol en la seva etapa de joventut. Va jugar amb l'Sporting Club Luxembourg entre 1911 i 1914, i va jugar amb la selecció de futbol de Luxemburg dues vegades, contra França el 29 d'octubre de 1911, i de nou contra França el 8 de febrer de 1914. En l'últim partit, un amistós, va fer un gol que va donar la victòria a Luxemburg per 5-4, l'únic partit on Luxemburg ha vençut França.

## Llegat

Un carrer d'Esch-sur-Alzette, on Bernard va residir, porta el seu nom en record. De fet, el Partit Comunista i el seu diari Zeitung vum Lëtzebuerger Vollek té les seves oficines en la mateixa ciutat. També hi ha un carrer en el seu nom a Differdange.

## Referències

* ↑ Mémorial du Grand-Duché de Luxembourg. Samedi, 22 mars 1947. N° 15 Arxivat 2016-03-03 a Wayback Machine.
* 1 2 3 Great Soviet Encyclopedia. Бернард, Зенон
* 1 2 «Le référendum au Grand-Duché de Luxembourg». Government of Luxembourg. [Consulta: 6 gener 2011].
* 1 2 Jacobs, Francis, and John Fitzmaurice. Western European Political Parties: A Comprehensive Guide. Longman international reference. Harlow, Essex, U.K.: Longman, 1989. p. 245
* ↑ «Communist Wins Election». Baltimore Sun, 08-07-1934, p. 4.
* 1 2 EU-Football.info. PLAYER: Zenon Bernard
* ↑ «Luxembourg make short journey to France». UEFA. [Consulta: 30 desembre 2010].
* ↑ Archives nationales de Luxembourg. CR 3643 Zénon Bernard, 1947-1947 (Dossier) Arxivat 2011-08-25 a Wayback Machine.
* ↑ Yellow.lu. anglès PARTI COMMUNISTE LUXEMBOURGEOIS - KPL
* ↑ Zeitung vum Lëtzebuerger Vollek
* ↑ Ville de Differdange. Commissions Consultatives Arxivat 2010-10-29 a Wayback Machine.
# Txagatai

«Txagatai» té aquests significats:
* Txagatai Khan, kan mongol, primer kan del territori al que va donar el nom (el kanat de Txagatai).
* Kanat de Txagatai, kanat mongol de l'Àsia central.
* Llengua txagatai, llengua de l'Àsia central.
* Gent de Txagatai, grup de persones.
# Anacroneuria galba

Anacroneuria galba és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba al Brasil: Goiás i, probablement també, São Paulo, Minas Gerais i Espírito Santo.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Jewett, 1960. Los Angeles County Museum Contributions in Science 36:1-4.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):156.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:317.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 18 novembre 2011].

## Enllaços externs

* Encyclopedia of Life (anglès)
* Perlidae Species Listing (anglès)